Държавен вестник, бр. 14, 2012 г., стр. 45

БРОЙ  14	
Д Ъ Р Ж А В Е Н  В Е С Т Н И К 	
СТР.  45  
4. да е експлоатационно годно и да има 
технически/технологични характеристики, 
необходими за изпълнението на проекта, 
които да са в съответствие с приложимите 
норми и стандарти; това съответствие следва 
да бъде валидно за целия период на изпъл-
нение на проекта и за срок не по-малък от 
периода, определен в чл. 57 от Регламент 
(ЕО) № 1083/2006 на Съвета от 11 юли 2006 г. 
относно определянето на общи разпоредби за 
Европейския регионален фонд, Европейския 
социален фонд и Кохезионния фонд и за от-
мяна на Регламент (ЕО) № 1260/1999 (OB, L 
210, 31.07.2006, стр. 25 – 78).
(4) Разходите, свързани с подготовката на 
проекти, които са част от основния списък на 
ОПТ, са за сметка на бюджета на съответната 
приоритетна ос.“
§ 4. Член 5 се изменя така:
„Чл. 5. В съответствие с чл. 56 от Регла-
мент (EO) № 1083/2006 на Съвета допустими 
са разходите в парична форма, извършвани 
от бенефициенти по ОПТ при изпълнение на 
дейностите, като се вземат предвид изключе-
нията за разходи за амортизация, принос в 
натура и разходи за организация и управление 
при изпълнение на следните условия:
1. разходите за амортизация на аморти-
зируеми активи, които са пряко свързани с 
целите на съфинансирания проект, са допус-
тими при спазване условията на чл. 4, ал. 6 от 
Постановление № 62 на Министерския съвет 
от 2007 г. за приемане на национални правила 
за допустимост на разходите по оперативните 
програми, съфинансирани от Структурните 
фондове и Кохезионния фонд на Европейския 
съюз, за финансовата рамка 2007 – 2013 г.; 
2. приносът в натура се счита за допустим 
при спазване условията на чл. 4, ал. 7 от По-
становление № 62 на Министерския съвет от 
2007 г. за приемане на национални правила 
за допустимост на разходите по оперативните 
програми, съфинансирани от Структурните 
фондове и Кохезионния фонд на Европейския 
съюз, за финансовата рамка 2007 – 2013 г.; 
3. размерът на разходите е оправдан със 
счетоводни документи с доказателствена сила, 
еквивалентна на фактури.“
§ 5. В чл. 6 ал. 1 – 3 се изменят така:
„(1) Разходите, извършени във връзка с 
подготовката, координацията, управлението, 
наблюдението, оценката, контрола, одита, 
осигуряването на публичност и информация 
на оперативната програма, както и разходите, 
свързани с укрепване на административния 
капацитет за нейното управление, са допусти-
ми за финансиране в рамките на приоритетна 
ос „Техническа помощ“.
(2) Разходите по ал. 1, които са допустими 
за финансиране в рамките на приоритетна ос 
„Техническа помощ“, са:
1. разходи, свързани с подготовката, избо-
ра, оценката и наблюдението на проектите, 
финансирани от ОПТ;
2. разходи, свързани с провеждането на 
одити на ОПТ и на проектите, които тя фи-
нансира, както и разходите, свързани с финан-
совото управление и проверките на място по 
проектите, изпълнявани в рамките на ОПТ;
3. разходи, свързани с подготовката и 
провеждането на сесиите на Комитета за 
наблюдение, подкомитетите и работните 
групи към тях;
4. разходи, свързани с извършване на 
оценки на ОПТ;
5. разходи за експерти – външни за Уп-
равляващия орган, наети за подпомагане на 
дейностите по т. 1;
6. разходи за наемане/използване на спе-
циализирана експертиза и за провеждане на 
лабораторни анализи.
(3) За допустими за финансиране по при-
оритетна ос „Техническа помощ“ се считат 
и разходите за:
1. проучвания, изготвяне на стратегически 
документи за транспортната система, разра-
ботване или закупуване на софтуер за целите 
на изпълнението на конкретен проект/група 
проекти, извършване на оценка и консултант-
ски услуги относно аспекти на системите за 
управление и изпълнение на ОПТ, извършени 
от национални и международни експерти, 
включително подготовката на технически за-
дания, спецификации и тръжни документации;
2. организиране и провеждане на обучения, 
семинари, конференции и работни срещи, 
насочени към укрепване на административ-
ния капацитет на служители, занимаващи 
се с управлението и изпълнението на ОПТ, 
включително разходите за наем на зала, обо-
рудване, кетъринг, възнаграждения на лектори, 
както и за подготовка и разпространение на 
материали, свързани с обучението;
3. такси за участие, разходи за команди-
ровки (пътни, дневни и квартирни пари) и 
други участия в обучения, работни посещения 
и срещи с цел обмяна на опит на експертите 
в Управляващия орган и бенефициентите 
или на други лица, които имат принос за 
изпълнението на дейности по управлението 
на финансовата помощ от Европейския съюз 
(служители, осъществяващи правно-кон-
султативни, счетоводни, контролни и други 
функции);
4. пътни, дневни и квартирни разходи във 
връзка с изпълнението на дейности по ал. 1;